Tatut n temẓi mačči d ayen i ɣer yezmer wemdan ad yessiweḍ acku mačči deg yiwen wass a temḥuḍ ayen tesɛeddaḍ ama ẓid neɣ rẓag. Netta yekker i wedrar s ugelzim: ad yefru ayen i yas-tettalas temẓi akken ad yesɣers ayen i ticudden ɣer-s, ad yerr ad yidir ddunit-is am netta am wiyyaḍ. Temẓi-s yecfa-yasd tella deg yemma-s tbedd fell-as, tettḥarab fell-as. Limer mačči d tayemmat atih ass-a yemmut: nɣan-t lɛesker neɣ yenɣa-t usemmiḍ. Maca yemma-s yal ass tezga ɣer tama-s, tekkes fell-as tugdin d laẓ. Akken ad as-yerr lxiṛ ilaq a ttyessefreḥ, ad as-yekkes iɣeblan d yerzan fell-as, d wurrif izedɣen adif n yeɣsannni d yeqqimen deg-s ayen akk yessefraḥ yemma-s zik ur idum ara, iwala tisemmiṭ n wul-is: ad yerr ttar d lḥerma yettwakksen ɣef yemma-s. Imiren yezmer ad yebru i temẓi-s akken ad yidir ayen i yas-d-yeqqimen.